
הכנסת העשרים
מושב שני
<פרוטוקול מס' 47>
מישיבת הוועדה לפניות הציבור
יום שני, כ"ז באדר א התשע"ו (07 במרץ 2016), שעה 14:00
<סדר היום:>
<פניות ציבור בנושא התחשבנות המוסד לביטוח לאומי במקרים של תאונות דרכים של רכבי נכים>
נכחו:

<חברי הוועדה:> 
ישראל אייכלר – היו"ר
חברי הכנסת:
<מוזמנים:> 
	אהוד מעודי
	–
	מנהל צוות ביטוחי רכוש אגף ההון, משרד האוצר

	אלינה מילקין קזקביץ
	–
	מנהלת תחום נכויות, המוסד לביטוח לאומי

	לימור לוריא
	–
	ראש אגף נכות, המוסד לביטוח לאומי

	יואב ענת
	–
	סמנכ"ל איגוד חברות הביטוח

	מיכל קוצר
	–
	עוזרת סמנכ"ל אלמנטרי, איגוד חברות הביטוח בישראל

	לימור טירנגל
	–
	סמנכ"ל אורגל סוכנות לביטוח

	תום אסרף
	–
	מנהלת מחלקת תביעות, אורגל סוכנות לביטוח

	אבנר עורקבי
	–
	יו"ר אהב"ה - ארגון הנכים בישראל המיוחד

	דפנה אזרזר
	–
	מנכ"לית אהב"ה - ארגון הנכים בישראל המיוחד

	שמחה בניטה
	–
	יו"ר עמותת מזור

	נעמי מורביה
	–
	יו"ר מטה מאבק הנכים בישראל

	רות פרמינגר
	–
	עו"ד, חברת ארגון נפגעי פעולות איבה

	א.ט.
	–
	פונה

	ח.ט.
	–
	פונה


לרשימת השדלנים שנכחו בדיון – ראו בקישור זה.

<מנהלת הוועדה:>
שלומית אבינח
<רישום פרלמנטרי:>
יעל, חבר המתרגמים
<פניות ציבור בנושא התחשבנות המוסד לביטוח לאומי במקרים של תאונות דרכים של רכבי נכים>
<היו"ר ישראל אייכלר:>
ברוכים הבאים לישיבת הוועדה המיוחדת לפניות הציבור. הנושא הוא מאוד ספציפי, אבל הוא נוגע ממש למעט אנשים, אבל להרבה סבל: פניות ציבור בנושא התחשבנות המוסד לביטוח לאומי במקרים של תאונות דרכים של רכבי נכים.

לפני הדיון אני רוצה לומר את ההערה של היועצת המשפטית של הוועדה. היות ומדובר בדיון רגיל, אז לגבי החיסיון, אם מישהו לא רוצה שהשם שלו יופיע בפרוטוקול, אז לא להגיד את השמות, בראשי תיבות. למי שלא אכפת יוכל להגיד את השם שלו וזה יופיע בפרוטוקול. הפרוטוקולים הם פתוחים, אלו לא דיונים סודיים ולכן מי שחושב שחשיפת הפרטים שלו, הדוברים עלולים לגרום נזק לילדים או לאנשים, אז אנחנו ממליצים להודיע: 'אנחנו מודיעים על חיסיון השמות הפרטיים והמשפחתיים', כמובן לכל מי שהחשיפה הזאת תגרום לו נזק. לא צריך להגיד שזה בהתאם לתקנון. תודה על ההודעה.

כמנהגנו, עכשיו אנחנו נתחיל עם הפונים. הפונה הראשון הוא א.ט.
<שלומית אבינח:>
אתה לא אומר את השם.

<היו"ר ישראל אייכלר:>
הפרוטוקול לא רושם את השם, לא? בבקשה.
<א.ט.:>
ברשות המשתתפים, כבוד היושב ראש. אני שלחתי את הפנייה בעקבות מקרה שהיה לנו. לנו היה מקרה ב-4.12.2015, קצת יותר משלושה חודשים. נסעתי בדרך ללידה של עוד בן ברוך ה'. הייתה לי תאונה בכביש 6, רכב שחלף לידי התפוצץ לו גלגל, לא יודע בשביל מה, ופגע בי. כתוצאה מזה הרכב התהפך, עברנו תאונה קשה וברוך ה' יצאתי בסדר. לא ידעתי מה מחכה לי אחרי זה. כיום, אני אגיד את הסיום ואז אני אעשה את השלבים. 

כיום, אני שלושה חודשים אחרי ופחות או יותר נמצא כמו דקה אחרי התאונה. מה זאת אומרת, אז הרכב היה די חדש, שנה - - -

<שלומית אבינח:>
תפרט לפרוטוקול מה היה הרכב.

<א.ט.:>
הרכב היה כשנה, רכב שקיבלתי כשנה מהביטוח הלאומי, שנה פלוס. 13 אלף קילומטר, רכב חדיש, לא משהו ישן. כמובן שאני עשיתי את כל הביטוחים כמו שצריך, עם חברת אורגל שמתמחה ביטוחים לנכים, עשיתי כל מה שצריך וגם הוספתי על זה ביטוח מסוים שנקרא "דרך הלב", גם לזה אני רוצה להתייחס עוד מעט בקצרה. 
מיד אחרי התאונה פתאום גיליתי שאני נכנס לעולם שאני לא מכיר. אני רק רוצה לתקן, היושב ראש אמר שזה שייך רק לקצת אנשים, זה לא שייך לקצת אנשים. בפוטנציאל זה שייך לכל נכה, כל נכה עם רכב נכה חלילה אם הוא מגיע למצב הזה הוא כמוני - - -

<היו"ר ישראל אייכלר:>
אתה צודק, כתוב פה בתשובה: 62 תאונות דרכים שהוכרו כנזק מוחלט בשנת 2015'.
<א.ט.:>
כן. אני, לי היה קצת כוח לעשות את זה- - -

<היו"ר ישראל אייכלר:>
בשנה.

<לימור לוריא:>
שנתיים. 2014 ו-2015.

<א.ט.:>
אבל כל נכה שמסתובב עם רכב כזה הוא לא צריך להיות אשם כשקורה לו כזה דבר, אז הוא נכנס לסיפור. 

<היו"ר ישראל אייכלר:>
מה קורה לו מיד אחרי התאונה? אני יודע שלרכב רגיל יש לו רכב חלופי מהחברה.

<א.ט.:>
זהו. גם זה לא רכב רגיל. רכב חלופי, תלוי בביטוח שעשית לא עשית. אם זה טוטלוס בדרך כלל מקבלים. כך אמרו לי בחברת מנורה, בטוטלוס לא מקבלים, אבל מה שקורה ברכב רגיל, בנאדם שקורה לו הוא יודע שתוך חודש הוא מקבל, פחות או יותר חודש-חודש וחצי הוא מקבל את הכסף מהביטוח. בינתיים הוא יכול עצמאית ללכת לקנות רכב, לוקח הלוואה מהבנק, מחזיר ומסתדר כמה שבועות.

<היו"ר ישראל אייכלר:>

כלומר, התשלום של הביטוח זה לא קשור אם הוא קנה רכב אחר.

<א.ט.:>
הוא לא כובל אותו.

<היו"ר ישראל אייכלר:>
ומה קורה פה?

<א.ט.:>
מה שקורה אצלי, אני מתחיל תהליך שבסופו של דבר זה לוקח, כפי שדיברתי עם הורים שכבר עברו את זה, שישה חודשים. שישה חודשים אתה בלי שום מענה. אני אגיד בקצרה את התהליכים, קודם כל אתה צריך לחכות לשמאי של חברת הביטוח שיחליט שזה טוטלוס, שיחלט מה גובה הנזק של הרכב, שיחליט כמה נזק של האביזרים, שיעביר את השמאות שלו לביטוח לאומי, ביטוח לאומי נותן אישור שהוא מוכן להוריד את השעבוד, אני צריך ללכת להוריד את השעבוד, אחרי השעבוד אני חוזר לביטוח לאומי לקבל אישור איזה רכב לקנות, אחרי שאני מקבל אישור איזה רכב לקנות חברת הביטוח מחזירה לי את הכסף ומיד אחרי זה אני מזמין את הרכב, זה דבר שבדרך כלל גם לוקח זמן כי אם יש במלאי אין במלאי, צריך לפתוח חלונות, צריך לעשות אבזור. כל הדברים האלה, עשיתי את זה בקצרה, כל הדברים האלו לוקחים שישה חודשים. אני היום - - -

<קריאה:>
יותר. יותר משישה. הרכב לבד - - -

<א.ט.:>
אני אומר שישה חודשים במקרה הטוב. 

<היו"ר ישראל אייכלר:>
אני מבקש לא להפריע כי זה עושה - - -

<אבנר עורקבי:>
הוא אמר שישה חודשים וזה- - -

<היו"ר ישראל אייכלר:>
אפילו אם הוא אמר אני מבקש לא להפריע, פשוט מאוד.

<אבנר עורקבי:>
אנחנו מעבירים את הרכב - - -

<א.ט.:>
אני אומר ששישה חודשים וזה במקרה הכי טוב - - -

<היו"ר ישראל אייכלר:>
אני רוצה להבין, אתם צריכים ללכת פיסית לביטוח לאומי או שדרך - - -

<א.ט.:>
כן. אני קיבלתי טלפון מהביטוח לאומי, הם רוצו לשלוח לי. עוד פעם, זה - - -

<א.ט.:>
כל אישור כזה הולך בדואר או במייל?

<א.ט.:>
דואר, הכול. מייל לא, זה רק בדואר. למשל, המכתב האחרון שאני קיבלתי - - - 

<היו"ר ישראל אייכלר:>
הדואר עצמו זה שלושה חודשים.

<א.ט.:>
שלחו לי מכתב אחרון שאני אמור לקבל. אני רק רוצה להמשיך את התהליך כדי שהדברים יהיו ברורים. זה התהליך שאמרתי בקצרה. 

כששלחתי בהתחלה לכל מיני גורמים, כל מי שאני מספר לו את הסיפור שעברתי תאונה עם רכב נכה, כמו שכל אחד שיושב פה אומר בטוח, 'אין דבר כזה, נכה לא ישב בבית, הוא צריך את הצרכים שלו ולא יכול להיות שלא תקבל רכב, תקבל מהביטוח, מישהו ייתן לך רכב'. אף אחד לא מאמין שזה לא. אני התקשרתי לחברי כנסת, דיברתי עם אנשים. כל מי שדיברתי איתו: 'לא יכול להיות כזה דבר. אתה כנכה לא תישאר בלי רכב'. אבל המציאות יותר גדולה מהוכל והמציאות מוכיחה שאני נמצא מעל שלושה חודשים. אפשר להגיד שאני באמת עשיתי בלגן כמה שהצלחתי לעשות. שלחתי לחברי כנסת ולכל מי שאפשר, ועדיין אני במצב הזה.

מה שקורה, השלב הראשון של אחרי שעשיתי את התאונה, עשיתי ביטוח מיוחד וגם על זה אני רוצה לדבר, ביטוח מיוחד שנקרא "דרך הלב", "אורגל" מציעים לי ביטוח מיוחד לרכב נכה. אני דברתי עם כמה נכים והם אומרים לי: 'אנחנו מכוסים בתאונה, אנחנו מקבלים רכב חלופי מהחברה כי אנחנו משלמים תוספת 800 שקל לשנה בערך ואז יש לנו מעלון'. גם אני הייתי שמח. אמרתי שאני לא חשבתי על זה, אבל הנה עשיתי את הביטוח, שילמתי. הלכתי לבקש, קיבלתי רכב ל-30 יום ובמקום מודיעים לי: 'תשמע, 30 יום, אבל זה כלום. אנחנו יודעים את האמת, זה הולך לקחת לך 9 חודשים לפחות ואם אתה רוצה'. הם מציעים: 'חברת דרך הלב משכירה - - -
<שלומית אבינח:>
היא לא כאן. לא הזמנו את חברת דרך הלב. לא ידענו שהיא צריכה - - - 

<א.ט.:>
"דרך הלב" זה "אורגל", זה אותו דבר.

<קריאה:>
ממש לא.

<א.ט.:>
לא יודע. אני, מה שאמרו לי. 

<דפנה אזרזר:>
ממש לא צריך - - -

<אבנר עורקבי:>
דפנה, תני לו - - -

<א.ט.:>
אני אגמור ואחר כך יענו לי.

אני, מה שאני הבנתי, אני אדם פשוט, אני לא מתמצא. אני הבנתי מהעובדים כאדם פשוט של "דרך הלב" שהם שייכים. אני לא יודע, מי שרוצה שיבדוק, אני כך הבנתי.

תכלס מה שמציעים לי, לשכור רכב חלופי עם מעלון אחרי 30 יום. שילמתי ביטוח. קודם כל, הביטוח הזה לא נותן לי מענה. 30 יום זה כלום מתוך - - -

<היו"ר ישראל אייכלר:>
מי יממן את השכירות של - - -

<א.ט.:>
כמה עולה השכירות עוד לפני מי מממן. השכירות עולה קרוב ל-9,000 שקל.

<אבנר עורקבי:>
מי אמר לך את זה?

<א.ט.:>
מי אמר לי את זה, "דרך הלב". עולה 9,000 שקל. קרוב ל-9,000 שקל עולה לי השכירות. זו החברה היחידה שיש לה שירות לשכור.

<היו"ר ישראל אייכלר:>
מי מממן?

<א.ט.:>
או, מי מממן, יותר מזה. אחרי שלושה חודשים שאין לי רכב מורידים לי את הקצבה כי: 'אין לך רכב'. קצבת ביטוח הלאומי, מורידים לך את הקצבה. 

<היו"ר ישראל אייכלר:>
אפשר לא לעזור לו כי זה מפריע לי. יכול להיות שאתם רוצים לעזור לו, אבל - - -

<א.ט.:>
אני יודע מה להגיד - - -

<היו"ר ישראל אייכלר:>
כי אני לא קולט מהר. אני צריך - - -

<א.ט.:>
קודם כל, אחרי שלושה חודשים מורידים לי את הקצבה. אני גם מאבד חלק - - -

<היו"ר ישראל אייכלר:>
קצבת הניידות?

<א.ט.:>
כן. קיבלתי פה מכתב מהביטוח לאומי.

<היו"ר ישראל אייכלר:>
אתה לא צריך להוכיח.

<א.ט.:>
אחרי זה, במקום גם תו נכה מתבטל. זאת אומרת, אם אני כרגע לוקח רכב של חבר, נוסע עם זה, חניתי כבר וקיבלתי דוח. הנה הבן שלי פה יושב, אני צריך לקחת אותו לבריכה, אני צריך לקחת אותו לטיפולים, הוא צריך לחכות או לבקש טובה מ"עזר לציון". הנה, עכשיו יושב ראש קרן התושבים, החבר היה אצלנו במודיעין עילית, עשה לי טובה, הביא אותי, דיברתי עם המזכירה פה: 'סליחה אדוני, אתה לא יכול להיכנס כי אין לך תו נכה, תו הנכה שלך התבטל'. גם לפה אני לא יכול להגיע. כן, התבטל. הקצבה יורדת ובמשך שישה חודשים אני רק צריך לרוץ אחרי כל הבירוקרטיה הזאת.
חשוב לי להגיד לפני שאגיד למה אני מצפה שיגיע. חשוב לי להדגיש, בזמן הזה אני קיבלתי, זו התשובה שקיבלתי מ"מנורה", זה מלא וגדוש ולא על הכול אני מסכים אתם. הם טוענים שאני מתייחס לדבר קטן. הם כותביםשב-26 לראשון הם כבר הפקידו את כל הכסף לביטוח לאומי. אני אביא מסמך שקיבלתי היום מהביטוח לאומי שעדיין המסמכים של "מנורה" עוד לו גמרו. קיבלתי היום מסמך - - -

<היו"ר ישראל אייכלר:>
אבל היום הכסף כבר מונח שם?

<א.ט.:>
היום קיבלתי מסמך מהביטוח הלאומי שחסר עדיין מסמך. 

לא. הכסף לא הולך לביטוח לאומי, הכסף הולך אלי כך שגם זה לא נכון. הכסף אמור ללכת אלי. 

<היו"ר ישראל אייכלר:>
"מנורה" כותבת לך שהכסף הלך לביטוח לאומי?
<א.ט.:>
"מנורה" כותבת שהם העבירו את הכסף ביום 21 לביטוח לאומי, זה לא נכון.

<היו"ר ישראל אייכלר:>
רגע, רגע, וביטוח לאומי - - -

<א.ט.:>
אני אקריא.

<היו"ר ישראל אייכלר:>
תן לי את המסמך. הביטוח לאומי כותב שהוא לא קיבל את הכסף או שעדיין - - - 

<א.ט.:>
הוא לא אמור לקבל, הוא לא אמור לקבל - - -

<היו"ר ישראל אייכלר:>
הוא בכלל לא אמור לקבל - - -

<א.ט.:>
"הופקדה המחאה לתשלום לפקודת הביטוח לאומי". איך יכול להיות שב-26.1 הם אומרים שהם העבירו וב-27 אני שלחתי פניות ודיברתי עם אנשים והם אומרים שב-26 הכול כבר הכול היה אחרי. אנחנו היום אחרי ועוד לא. חברת מנורה עוד לא הנפיקה פה את השמאי, צריך להביא פה מסמך אחרון. עד היום אני נמצא במצב שביטוח לאומי לא יכול לאשר לי רכב.

<היו"ר ישראל אייכלר:>
בוא נתמקד בהבדל בין רכב רגיל לרכב נכה. כל נהג שיש לו כזאת תאונה, ברגע שהוא לוקח לו רכב אחר אז יש לו זמן ואין בעיה. לך - - -

<א.ט.:>
הוא יכול לקחת הלוואה, אני לא לקנות - - -

<א.ט.:>
אתה לא יכול לקנות רכב חדש. אני כבול.

<היו"ר ישראל אייכלר:>
זו מהות ההפליה פה. זאת הבעיה.

<א.ט.:>
אני כבול במשך, אני צריך לעבור את כל התהליך. יותר מזה, מישהו אחר רוצה לשכור רכב - - -

<היו"ר ישראל אייכלר:>
בן כמה הילד?

<א.ט.:>
בן כמה אתה? תגיד לו.

<קריאה:>
בן שש.

<היו"ר ישראל אייכלר:>
בן שש? אתה נוסע כל בוקר? 

<קריאה:>
כן.

<היו"ר ישראל אייכלר:>
לאיפה?

<קריאה:>
לגן בירושלים. אתמול הלכתי.

<היו"ר ישראל אייכלר:>
אתה מרוצה שם, טוב שם?

<קריאה:>
כן. 

<קריאה:>
מי לוקח אותך?

<קריאה:>
אבא.

<א.ט.:>
איך נסענו לרופא, לפרופסור וינטרוב באיכילוב, אתה זוכר?

<קריאה:>
עם אמבולנס.

<א.ט.:>
עם אמבולנס הייתי צריך לקחת אותו. ואיך לא נוסעים לבריכה? איך לא נוסעים לבריכה במבוא חורון? לא נוסעים כי אין לנו רכב איך לנסוע. כל הזמן צריך לבקש מאנשים טובים. הוא צריך את הטיפולים שלו ואין דרך להגיע לזה. 

מישהו אחר צריך לשכור רכב. אני מגיע בשכירות לרכב ל-9,000 שקל. זאת אומרת, בשישה חודשים אני 60 אלף שקל צריך לשים על זה. זה לא הגיוני - - -

<אבנר עורקבי:>
והוא לא אשם בתאונה.

<א.ט.:>
ואני לא אשם בתאונה- - -

<אבנר עורקבי:>
הוא לא אשם בתאונה והוא נושא בעול הזה.

<א.ט.:>
רגע, אני רוצה להדגיש את זה. 

יש לי פה עוד כמה דברים - - -

<היו"ר ישראל אייכלר:>
אני רוצה שמכל הדברים שאתה רוצה להגיד, תבחר אחד והוא הפתרון שאתה מציע.

<א.ט.:>
בדיוק. הפתרון.

קודם כל אני הייתי רוצה שיבדקו, אני לא יודע מי אמור, את ההחלטה על הטוטלוס. הנה פה הרכב שלי, אפשר לראות אותו. הוא פגוע מאוד מצד הפח שלו. אני לא חושב, אמרו לי שהיום החוק, טוטלוס קובעים יותר מהר בגלל שיש היום כל מיני חישובים - - -

<היו"ר ישראל אייכלר:>
מה הפתרון שאתה מציע?

<א.ט.:>
להחלטה הזאת ברכב נכה ברגע שמחליטים טוטלוס, אמרו לי אתה הולך להיכנס. צריך לבדוק שמי שמחליט על טוטלוס, איך יכול להיות שהוא משלם עכשיו קרוב ל-60 שקל אביזרים הפסד למדינה. הרכב לא נפגע פנימי, רק בחוץ. איך קבעו לרכב חדש טוטלוס? אני רוצה לדעת.

<היו"ר ישראל אייכלר:>
אתה רוצה לטעון שאת הציוד והאביזרים אפשר להעביר לרכב אחר?

<א.ט.:>
לא. גם אם העברה, אפשר חלק כן ולחלק לא, אבל יש דברים שאי אפשר להעביר, אוטומטית יש כאן הפסד. זאת אומרת, הרכב אם הוא שווה 120, אז הוא שווה הרבה יותר כי יש פה הפסד למדינה שהיא צריכה לשלם, אז מי קבע טוטלוס - - -

<היו"ר ישראל אייכלר:>
אז מה אתה מציע?

<א.ט.:>
קודם כל לבדוק איך עושים טוטלוס שזה עושה את הנזק לבנאדם, דבר ראשון. 
דבר שני, אני אומר שצריך למצוא פתרון. אני לא יודע, אני לא רוצה להיכנס כי יגידו תאריכים לפני תאריכים אחרי. פתרון מה עושה הנכה במשך שישה החודשים האלה. 

<היו"ר ישראל אייכלר:>
זאת השאלה.

<א.ט.:>
זאת השאלה, איך אנחנו מקבלים קצבת ניידות.

עכשיו עוד נקודה שחשוב לטפל בה. תו החניה. זאת אומת, כרגע אין תו נכה, אבל צריך למצוא את זה. הוא צריך רכב, אז שזה יהיה מתחלף. איך זה בכביש 6, אני מודיע בטלפון ואני נוסע. אני רוצה פתרון לזה. צריך למצוא פתרון לזה. אני לא רוצה לתת פתרונות כי אני לא יודע.

אני רק אסיים, אני לא רוצה לתת פתרונות כי אני לא פה בבית המחוקקים. אני רוצה שימצאו מענה. תכלס, אני בבית ואני רוצה שלנכים יהיה איך לנסוע. 

<היו"ר ישראל אייכלר:>
אני רוצה לסכם את השאלות שאני הבנתי, שאנחנו הבנו מהנושא שעלה פה.

שאלה ראשונה, מדוע ביטוח לאומי מבטל את קצבת הניידות בתקופה זו. זו שאלה ראשונה שאני רוצה תשובות מאנשי הביטוח הלאומי.

דבר שני, מה קורה עם הילד הנכה בתקופה שבין התאונה לבין הרכב החדש - - -

<שלומית אבינח:>
לאו דווקא ילד, כל נכה.

<היו"ר ישראל אייכלר:>
במקרה הזה זה ילד נכה, הדין הוא אותו דין לכל אחד.

דבר שלישי, מדוע הזמן כל כך ארוך, חצי שנה אין לזה היגיון בעיניי.

דבר נוסף, למה מבטלים לו את תו הנכה ולא נותנים לו תו נכה אישי שגם אם יש לו רכב חלופי הוא יוכל להשתמש בו באותה תקופה.

מי עונה על השאלות האלה? אנחנו נלך לפי הסדר.

<דפנה אזרזר:>
אנחנו שנים מדברים - - -

<א.ט.:>
גם חשוב מי קובע.

<שלומית אבינח:>
"אורגל", אתם רוצים להתייחס לפני הביטוח הלאומי? לימור, מה אתם רוצים.

<היו"ר ישראל אייכלר:>
השאלה הראשונה הייתה לביטוח הלאומי, אני רוצה לשמוע את התשובה של הביטוח הלאומי. אני מבין שהנושא מאוד רגיש ומאוד כואב לכולנו, אני מבקש שנהייה מרוכזים. 

<א.ט.:>
אני רק מילה אחת אגיד. אני חייב לומר מילה טובה על רמלה. כל מה שהגיע לביטוח הלאומי, הם טיפלו ישר, כשהם יכלו הם טיפלו מהר מאוד. הבעיה שהמסמכים לא מגיעים ומה שהם צריכים כדי לתת את האישורים מאוד מסובך.

<היו"ר ישראל אייכלר:>
מי הדובר?

<שלומית אבינח:>
לימור לוריא.

<לימור לוריא:>
 מנהלת אגף נכות במוסד לביטוח לאומי, בבקשה. אני מבקש לא להפריע ולתת לה להמשיך בלי וויכוחים ושאלות.
<לימור לוריא:>
תודה. אני רוצה להסביר איך התהליך עובד היום. יש דברים שלהערכתנו מחייבים תיקון הסכם הניידות. אנחנו מסכימים לגמרי עם המשפחה. אני חושבת שמשך זמן של שישה חודשים או חמישה חודשים, על פי מה שאנחנו בדקנו, הוא משך זמן ארוך. חלק מהפתרונות הם במגרש של חברות הביטוח. חלק מהפתרונות, אנחנו נצטרך לחשוב איך אנחנו מתקנים את הסכם הניידות שייתן מענה. אני אחלק את זה.

איך הולך התהליך היום. באמת הייתה תאונת טוטלוס, לצורך העניין. חברת הביטוח שולחת שמאי, עד שהוא מוציא את ההערכה של השמאי אנחנו מקבלים אישור מחברת הביטוח שמדובר בטוטלוס. הנה לקונה מספר אחת, על פי הסכם הניידות היום, אני לא יכולה להנפיק כבר עכשיו למשפחה אישור לרכוש רכב חדש לפני שהם החזירו את הכסף, לרוב מדובר בשנה וחצי הראשונות לאחר - - -

<שלומית אבינח:>
ואחרי זה, גורם לעיכוב של הכסף - - -

<לימור לוריא:>
ואז מה שקורה, אם נניח היה בהסכם הניידות סעיף שאומר שעם קבלת אישור מחברת הביטוח שמדובר בטוטלוס, אנחנו כבר נוכל להנפיק להם את האישור לרכישת רכב חדש. להערכה שלי, כבר היינו מקצרים את לוחות הזמנים. זה דבר אחד.

<היו"ר ישראל אייכלר:>
מי צריך לשנות את זה, אנחנו, אתם, הכנסת או - - -

<לימור לוריא:>
הסכם הניידות ממומן במלואו על ידי משרד האוצר, כל תיקון כזה מצריך אישור משרד האוצר.

אגב, אני חייבת לציין, לא מדובר בעלות תקציבית גבוהה, ואם בכלל כי ממילא המשפחה תהייה זכאית להטבה הזאת. כל מה שאנחנו עושים זה מקלים על המשפחה. נכון להיום, אני רק מציינת את המצב החוקי הקיים ואת הבעיה, בעצם אנחנו לא יכולנו לתת למשפחה פה את האישור אולי חודשים קודם, כי עד שהם מקבלים את הכסף מהביטוח רק אז אנחנו יכולים להתחשבן ולאפשר להם להזמין רכב חדש וכל הדבר הזה לוקח זמן.

<היו"ר ישראל אייכלר:>
רק שנייה. אם אתם מוגבלים בסעיף הזה בגלל החוק, אז למה אתם לא יכולים לעשות משהו אחר בשביל הילד הנכה, פשוט לשכור לו רכב.

<לימור לוריא:>
עכשיו לעניין השכרת הרכב. אני חושבת, סליחה, לעניות דעתי, הוא דווקא במגרש של חברות הביטוח. מדוע, הקצבה של הניידות וההטבות בניידות נועדו לממן: אחת, רכישה של הרכב. שתיים, את החזקת הרכב. כלומר, אנחנו מממנים, למי שיש, חלק גדול מהביטוח החובה וביטוח המקיף. אני חושבת שבמקרה הזה, חברות הביטוח, היות שהמשפחות במשך שנים מממנות את הביטוח המקיף, צריכות לתת רכב חלופי - - -

<היו"ר ישראל אייכלר:>
ואם חברות הביטוח לפי סעיף הקטן שהן הכניסו שם הן לא חייבות לעשות את זה. אתם כביטוח לאומי כן חייבים לעשות את זה.

<לימור לוריא:>
אנחנו כביטוח לאומי, מה ההסכם היום אומר, אנחנו נותנים הטבות בניידות. עכשיו אנחנו אומרים, עכשיו אני אתייחס לעניין של ירידה בגובה קצבת הניידות. אנחנו היום אומרים ככה, בזמן שיש לו את הרכב בידו אנחנו משלמים את הקצבה שנועדה לממן את כל האחזקה של הרכב. כשאין את הרכב, מה שהמשפחה מקבלת, אם מותר לי למשל סתם, כשיש לרכב אביזרים מיוחדים הם יכולים להיות זכאים, לדוגמה, ל-3,500 שקל . א', למשך שלושה חודשים אחרי הטוטלוס אנחנו ממשיכים – שוב  פעם, תיקון הסכם. אחרי שלושה חודשים הקצבה יורדת ל-2,400 שקל. אני מסכימה שלמשפחה - - -
<קריאה:>
למה?

<לימור לוריא:>
למה, כי הקצבה נועדה לממן את אחזקת הרכב. once אין רכב, אנחנו לא יכולים - - -

<היו"ר ישראל אייכלר:>
אז הפתרון שהצעתי, פשוט תשכרו לו רכב אז גם ויהיה לו רכב - - -

<לימור לוריא:>
סליחה, לעניות דעתי, אני חושבת שהפתרון שצריך להיות, גם את זה אנחנו נצטרך לתקן - - -

<היו"ר ישראל אייכלר:>
אני אגיד לך ממה אני פוחד, תיקון הסכם על ידי משרד האוצר זה סיפור של עוד שנתיים לפחות, במקרה הטוב. אני רוצה משהו מאוד מעשי שתוכלו לעזור למשפחה.

<לימור לוריא:>
אני חושבת שמה שיכול להיות, א', תיקון ההסכם אל מול חברות הביטוח נראה שייקח פחות זמן מאשר עם אוצר, זה מניסיון שלי, ואולי אני טועה. כלומר, מה שאני אומרת. - - -

<קריאה:>
עכשיו אנחנו משלמים - - -

<היו"ר ישראל אייכלר:>
תרשום לך נקודות. אני אתן לך כל מה שאתה רוצה, אבל כדי שהדיון יהיה ממוקד מטרה, אני רוצה לצאת עם פתרון. אנחנו נדבר עם חברת הביטוח על מה הן יכולות וצריכות לעשות. אבל את כביטוח לאומי - - -

<לימור לוריא:>
כביטוח לאומי מה שאני מציעה לעשות, שוב זה תיקון של הסכם. אם היום אחרי שלושה חודשים יורדת הקצבה, אני חושבת שאם נגיע למצב שהמשפחה קיבלה רכב חלופי, כל עוד יש לו רכב חלופי ועד לרכישת הרכב החדש הוא יקבל את אותו גובה קצבה, וזה גם יקל גם על המשפחות. 

<היו"ר ישראל אייכלר:>
ומי ייתן את הרכב החלופי, אתם? הרי אתם קונים גם את הרכב הרגיל.

<לימור לוריא:>
אנחנו לא קונים, אנחנו נותנים כסף - - -

<היו"ר ישראל אייכלר:>
כסף לקנות, אז תתנו להם כסף לשכור.

<א.ט.:>
זה 9,000 שקל, הם לא נותנים לנו 9,000.

<היו"ר ישראל אייכלר:>
למה לא?

<א.ט.:>
הם נותנים לנו בקושי חצי מזה.

<לימור לוריא:>
אנחנו נבחן את זה. אני חושבת שהפתרון היותר נכון הוא בחברות הביטוח. 

<היו"ר ישראל אייכלר:>
אז בואו נעבור ברשותך- - -

<א.ט.:>
כשהיא אומרת שהביטוח יעשה את זה, אנחנו צריכים להדגיש, הנכים מופלים לרעה כשהביטוח שלהם הוא כל הזמן יקר. חלק מהדבר הוא בגלל שהביטוח הלאומי מחייב שנעשה ביטוח על כל האביזרים שלו. כלומר, האביזרים שרכשו אותם. זאת אומרת, אני משלם 9,000 שקל בחודש, לא משנה גם אם זה קרוב ל-9,000 שקל לחודש. למה, כי אלו אבזרים שהביטוח הלאומי דורש לבטח. אם הביטוח ייתן לי רכב חלופי הביטוח יעלה עוד יותר, אני אשלם 12 אלף שקל לשנה והקצבה לא. צריך לשים לב לזה שלא יגידו ויעלו את המחירים.
<היו"ר ישראל אייכלר:>
בוא נשמע מה הם אומרים. מי שביטח אותה היא חברת אורגל?

<א.ט.:>
"אורגל" בשם "מנורה", כן. 

<לימור טירנגל:>
אני סמנכ"ל בסוכנות ביטוח אורגל. אנחנו סוכנות שמבטחת הרבה מאוד נכים. אנחנו בעצם קונים את הפוליסה, את השירות מחברת מנורה שמתמחה בחלק הזה. אני אתייחס רגע לנושא של הרכב החלופי, בעצם זה עיקר הבעיה במקרה הזה. אנחנו מכירים טוב את הלקוח ואת המצוקה שלו וגם לקוחות אחרים. זאת אומרת, אין היום חברת השכרה לרכבי נכים. זאת אומרת, אין דבר כזה. זה לא אומר ש"אלדן" ו"אויס" - - -

<אבנר עורקבי:>
יש. עבדך הנאמן, היה פה דיון בוועדה - - -

<היו"ר ישראל אייכלר:>
למה התפרצת, אמרת את המילה יש וזה מספיק, הבנו מה אתה רוצה להגיד.

<לימור טירנגל:>
היום חברת אלדן ו"אויס" - - -

<היו"ר ישראל אייכלר:>
אני ממש מתנצל בפניך, כי אתה פה עושה הרבה דברים טובים, אבל אתה לא יכול לפוצץ לי ישיבות.

<אבנר עורקבי:>
אחרי שהוועדה הזאת עשתה דיון בנושא הזה.

<היו"ר ישראל אייכלר:>
אבנר, אני מבקש לא לפוצץ לי ישיבות.

<לימור טירנגל:>
היום בחברות השכרה, אני אדייק, יש רכב חליפי עם מנגנון יד. כל מי שיושב כאן - - -

<היו"ר ישראל אייכלר:>
הוציאו אותי מהריכוז, את צריכה להגיד את זה עוד פעם.

<נעמי מורביה:>
איך אני יודעת בדיוק כמה עולה רכב?

<לימור טירנגל:>
מורביה, תאמיני לי אני אתך, מורביה אני אתך, לא נגדך.

<היו"ר ישראל אייכלר:>
אתם רוצים שאני אסגור את הישיבה? תגידו לי.
<לימור טירנגל:>
סליחה. 

<היו"ר ישראל אייכלר:>
תחזרי על המשפט הזה. אמרת, רכב חלופי אין לחברות השכרה. מה אתם כן עושים?

<לימור טירנגל:>
אין היום רכב חלופי שיכול לשרת, בעצם להפקיר את הילד - -

<היו"ר ישראל אייכלר:>
אז מה עושים?

<לימור טירנגל:>
אנחנו עובדים עם חברה שנקראת "דרך הלב". יש לה בסך הכול שישה רכבים. היא לא מחויבת, אף אחד לא חייב אותה. היא בעצם נותנת שירותים עבור לקוחות "אורגל". ללקוח יש אופציה, זו אופציה שהיא עולה כסף כי מן הסתם אני קונה את זה, זה לא חברת ביטוח מסוימת נותנת את השירות הזה. אגב, בפוליסת ביטוח רכב חלופי זה אלטרנטיבה שהלקוח גם אדם שאינו נכה יכול לבחור לקנות או לא. זה לא חלק בלתי נפרד מפוליסת ביטוח בכל חוזה ביטוח.

<היו"ר ישראל אייכלר:>
אבל אם הוא עשה על רכב חלופי?

<לימור טירנגל:>
עכשיו, אותו הלקוח היקר רכש את השירות הזה. יש מקסימום, יש לו 30 יום - - -

<היו"ר ישראל אייכלר:>
למה?

<לימור טירנגל:>
אי אפשר לתת ל-60 יום, כי זו חברה של שישה רכבים - - -

<היו"ר ישראל אייכלר:>
אז אני עובר לשאלה השנייה. למה אתם לא משלמים לו תוך 30 יום?

<לימור טירנגל:>
רגע, רגע. בוא נחלק את זה לשתיים.

<היו"ר ישראל אייכלר:>
אני לא מחלק את זה, או ש, או ש - - -

<לימור טירנגל:>
נחלק את זה לשתיים. קודם כל זה שירות שהלקוח יכול לרכוש את זה - - 

<היו"ר ישראל אייכלר:>
זה או ש, או ש, או שאתם נותנים לו 30 ואז בתוך ה-30 יום נותנים לו - - -

<לימור טירנגל:>
תראה, גם אם נותנים ללקוח לקנות 30 יום זה עולה כסף. הרבה פעמים הוא מוותר על הזכות הזאת לקנות אותה כי זה עולה כסף. הוא אומר: 'אם יהיה לי נזק טוטאלי, אם תהייה לי גנבה'. אני מבינה אותו - - -

<היו"ר ישראל אייכלר:>
מדובר באדם שכן קנה. 

<לימור טירנגל:>
אז המקסימום שאפשר 30 יום. אני לא מחויבת על פי חוק לתת לו עד סוף תקופה. אני לא קבעתי את חוק חוזה ביטוח. אני מייצגת - - -

<היו"ר ישראל אייכלר:>
אז למה את מעכבת את התשלום מעבר ל-30 יום?
<לימור טירנגל:>
רגע. אני סוכנת הביטוח, אני לא חברת הביטוח. שנייה, יש לי פה פתרון מאוד מאוד טוב עבור הלקוח - - -

<היו"ר ישראל אייכלר:>
אם יש לך פתרון עדיף.

<לימור טירנגל:>
יש לי פתרון כהמלצה כסוכנת ביטוח, אני לא חברת ביטוח.

<היו"ר ישראל אייכלר:>
מהו הפתרון?

<לימור טירנגל:>
התהליך הזה שלוקח זמן עד שבעצם ללקוח יש לו את הזכות לקנות רכב חדש, בעצם אני לא יכולה לתת ללקוח צ'ק כי יש שיעבוד של המוסד לביטוח לאומי בין אם זה על הרכב ובין אם זה על הפוליסה. מבחינתי, כמו כל אזרח אחר במדינת ישראל, חל על חברת הביטוח תוך 30 יום מרגע קבלת המסמכים לשלם את התביעה - - - 
<היו"ר ישראל אייכלר:>
מצוין.

<לימור טירנגל:>
חברת הביטוח יכולה להוציא צ'ק לפקודת המוסד לביטוח לאומי. המוסד לביטוח לאומי לא מעוניין לקבל את הצ'ק. הוא אומר: 'אני לא מעוניין לקבל את הצ'ק'. הוא אומר: 'הרכב מבחינתי הוא של הלקוח, תשלמי רק ללקוח', אבל על פי חוק אני לא יכולה לשלם ללקוח כי הפוליסה משועבדת, הרי על פי חוק אני מחויבת להוציא לביטוח לאומי. אם הביטוח הלאומי יקבל את הצ'ק על הרכב וישלמו לו את ההפרש לרכישת הרכב החדש, יכול להיות שיהיה הרבה יותר פשוט ללקוח - - -

<אבנר עורקבי:>
קופה קטנה בביטוח הלאומי.

<היו"ר ישראל אייכלר:>
או שהביטוח הלאומי ינפיק את הורדת השעבוד תוך יומיים.

<לימור לוריא:>
אני רציתי להגיד שהתיקון השני שאנחנו מאוד נשמח אם תעזרו לנו להעביר, השעבוד הזה הוא משהוא ארכאי שלדעתנו בכלל אין לו כבר מקום. זה מיותר, פשוט מיותר, זה מסרבל, זה משהו שמאריך לעוד כמה ימים.
<היו"ר ישראל אייכלר:>
אני מתחייב בלי נדר שאנחנו נעסוק בזה, אבל אני רוצה שעד אז, אתם תוך יומיים תעבירו אישור. שלושה ימים, כמה זמן זה - - -

<לימור לוריא:>
אני מוכרחה לציין, אנחנו בדקנו את כל ה-65 תביעות שלנו בשנתיים האחרונות, מרגע שאנחנו מקבלים את הכסף האישור מונפק. אמרו פה על סניף רמלה - - -

<היו"ר ישראל אייכלר:>
לא הכסף, האישור להסרת השעבוד.

<לימור לוריא:>
לעניין של האישור, שוב פעם, הסכם הניידות בנוסח הנוכחי מאפשר לנו לתת את האישור רק אחרי קבלת התשלום.

<היו"ר ישראל אייכלר:>
והם יכולים לתת תשלום רק לאחר הסרת השעבוד. אני לא מאמין שזה מה שקורה.

<קריאה:>
זה יותר מזה, יש מסמכים. כל מסמך לא נותן להוריד שעבוד.

<יואב ענתבי:>
אני עוד אחזק. זה שייך לחברות הביטוח. זה מחזק שהמגרש הוא של ביטוח לאומי כי אפילו סעיף 27 שתגמולי הביטוח ישולמו תוך 30 יום מיום שהיה בידי המבטח המידע. זאת אומרת, 30 מקסימום. הרבה פעמים זה כבר פחות, יש את התשלום והכול. העניין הוא באמת הסרת שעבודים וכל הדברים האחרים. חברת הביטוח צריכה לשלם. אם יש תלונה ספציפית שהחברה לא שילמה שיביאו אלינו. הרבה פעמים ממה שאני התרעתי, אחרי כמה ימים יש טוטלוס, יש צ'ק, יש כסף. הבעיה היא השעבודים.

<לימור לוריא:>
אני רוצה להעמיד דברים על דיוקם כי אנחנו בדקנו את ה-65 מקרים. שנייה, משך הזמן הממוצע, ויגידו פה נציגי האנשים עם מוגבלות, שלוקח קודם כל עד להערכת שמאי אצלכם, לוקח חודשיים. משך הזמן שלוקח לנו נושא שחרור השעבוד הוא כ- - -

<יואב ענתבי:>
אני לא שמעתי ש- - - 

<א.ט.:>
המקרה שלי, עד עכשיו עוד לא\ התקבל המסמך האחרון של השמאי. הביטוח הלאומי עוד לא יכול להוריד לי את השעבוד.

<היו"ר ישראל אייכלר:>
איזו חברה הייתה צריכה לתת את הערכת שמאי?

<א.ט.:>
"אורגל" - - -

<לימור טירנגל:>
"מנורה".

<א.ט.:>
אני עשיתי "אורגל" אני לא יודע מה זה "מנורה".

<היו"ר ישראל אייכלר:>
וכמה חודשים?

<א.ט.:>
עד היום לא הגיע המסמך הערכת השמאות.

<לימור טירנגל:>
הצ'ק שהוא ציין של "מנורה", "מנורה" ציינה שהצ'ק פיסית יצא, אי אפשר - - -

<קריאה:>
אבל ביטוח לאומי אומר שהוא לא קיבל אותו.

<א.ט.:>
אבל אתם לא אמורים לקבל. עד עכשיו, שלושה חודשים אחרי, חסר מסמך.

<היו"ר ישראל אייכלר:>
אני כבר הבנתי שני דברים. א', שיש פה מלכודת של כלים שלובים שכל זמן אין הסרת שעבוד אין כסף, כל זמן שאין כסף אין הסרת שעבוד. את זה, חייבים לפרוץ את המעגל הזה. 

<יואב ענתבי:>
יש כסף, אי אפשר להעביר אותו. 

<היו"ר ישראל אייכלר:>
אי אפשר להעביר אותו. איפה הנציג של משרד האוצר, עכשיו אתה יכול לפרק לנו את הפולנטר, קודם כל בלי תקציב. כשאני מדבר עם אנשי משרד האוצר אני שמח להגיד להם שזה בלי תקציב.

<אהוד מעודי:>
אני לא מאגף התקציבים, כל הנושא של התקצוב - - -

<היו"ר ישראל אייכלר:>
שוק ההון, אז קל יותר. אתה יכול לפתור לנו את ה- - -

<אהוד מעודי:>
קודם כל חשוב לי לציין שבתביעות רכב התביעות מסתיימות מאוד מהר. משהו כמו 90%, חברות הביטוח באמת משלמות עד 30 יום. באמת במקרה הזה יש כל מיני חסמים. הנושא של השעבוד, לצערי הוא לא בצד של הפיקוח על הביטוח. דיברתי גם עם א. על המקרה הפרטי שלו וגם לראות איך לפתור את זה הלאה, אני אוכל לבדוק גם מול גורמים באוצר. לפחות ממה שבחנו מול חברת הביטוח, באמת הם ציינו שבגלל הנושא של השעבוד הם לא יכולים להעביר את זה ישירות אליו. לכאורה זה מועבר לביטוח לאומי.

לגבי הנושא של השמאי, אתה ציינת שהשמאי עדיין לא סיים את התהליך - - -

<היו"ר ישראל אייכלר:>
כן, מה התשובה.

<אהוד מעודי:>
השמאים מפוקחים על ידי משרד התחבורה. יחד עם זאת, יש חוזר שלנו שקובע כללים לניהול תביעה. בתביעת רכב גם לשמאים וגם למוסכים. 

דבר נוסף שחשוב לי לומר, יש מדדי שירות שפורסמו משהו כמו לפני שנתיים, כל חברת ביטוח תוך כמה זמן היא מסלקת את התביעה או מאשרת את התביעה. הדבר הזה מבחינתנו גרם מהפכה כי חברות הביטוח מסתכלות היום איך הן מסיימות את התהליך כמה שיותר מהר. פה יש את העניין של החסמים, - - -

<היו"ר ישראל אייכלר:>
בשביל זה אנחנו יושבים. 

<א.ט.:>
ברגע שקרתה התאונה אמרו לי: 'אתה רכב של נכה, אל תצפה לרגיל'.

<אהוד מעודי:>
אני אומר, נושא השמאים, למרות שאנחנו לא מפקחים על השמאים, הנושא של מדדי שירות, החברות משלמות היום בונוסים לשמאים שיסיימו את התהליך כמה שיותר מהר. לכן במקרה הזה אני לא מבין איך זה קרה, אבל צריך - - -

<היו"ר ישראל אייכלר:>
אתה עכשיו האח הבוגר בכל הסיפור כי אתה משרד האוצר. קודם כל צריך לפתור את הבעיה הספציפית שעלתה על שולחננו, ומכאן אנחנו צריכים לפתור את כל הבעיה של רכבי נכים והשילוב הזה. האם אתה יכול לומר מי מוסמך עכשיו להודיע לביטוח לאומי: 'יש לכם את האפשרות להסיר את השעבוד' ולחברות הביטוח: 'תעבירו את הכסף לזכאי', כי אני מבין שהביטוח לאומי לא יכול לקבל כסף.
<אהוד מעודי:>
יושבים פה נציגים של איגוד חברות הביטוח וגם הסוכנות שהיא בעיקר מתמחה בנושא הזה, גם מביטוח לאומי. אני חושב שאולי נדבר בינינו ומה צריך מבחינת חקיקה, או לערב את משרד המשפטים, או קודם כל לעתיד הלאה לראות איך פותרים - - -

<היו"ר ישראל אייכלר:>
לא. אני רוצה קודם כל פתרון מעשי לעכשיו ואחר כך לעתיד.

<אהוד מעודי:>
ספציפית למקרה אני יכול מבחינתי - - -

<היו"ר ישראל אייכלר:>
כן, תשבו ביחד ותראו מה ניתן לעשות. 

<לימור לוריא:>
למקרה הנקודתי, שנבין, בעצם אנחנו מחכים למסמך מחברת הביטוח. עם קבלת המסמכים, אני צודקת?

<א.ט.:>
אני רוצה לדייק. ביטוח הלאומי כתב לי שעם קבלת המסמך האחרון: תוך 12 יום אתה מקבל את הרכב. 
<אהוד מעודי:>
איזה מסמך?

<א.ט.:>
שמאות של "מנורה". "מנורה" - - -

<היו"ר ישראל אייכלר:>
השמאות, למה אין שמאות?

<לימור טירנגל:>
המסמך האחרון כדי שהכסף יעבור אליך - - -

<א.ט.:>
שמאות לאבזרים.

<היו"ר ישראל אייכלר:>
מה זה?

<לימור טירנגל:>
לא. היום זו גם שיחה שאנחנו - - -

<היו"ר ישראל אייכלר:>
מה חסר?

<לימור טירנגל:>
הסרת שעבוד על הרכב ממשרד הרישוי.

<א.ט.:>
זה גם מה שחברת הביטוח ציינה בפניי. הנה, בבקשה, בבקשה - - -

<היו"ר ישראל אייכלר:>
יש לך הסרת שעבוד?

<א.ט.:>
לא, אין לי. 

<היו"ר ישראל אייכלר:>
אז תשים את זה בצד, אני צריך מה שיש לי כן.

<א.ט.:>
ה-7.3, יש לי מסמך מהביטוח הלאומי חתום שחסר- - -

<לימור טירנגל:>
עם מי דברנו היום, עם מאיה?

<א.ט.:>
מאיה חתמה לי פה שחסר את העדכון של האבזרים. הנה, 7.3 זה היום או אתמול? זה מסמך שהיום שקיבלתי - - -

<היו"ר ישראל אייכלר:>
שמה חסר?

<א.ט.:>
שחסר את השמאות. 

אני רוצה להגיד משהו. בגלל שיש פה באמת מורכבות שצריך לפתור אותה, זה גם נותן פתרון לכל דבר. איך שהתחלתי: 'השמאי, למה לוקח כל כך הרבה זמן'. זה רכב נכה לא רגיל אומרת לי הנציגה.

<היו"ר ישראל אייכלר:>
טוב, אנחנו בשלב הפתרונות. 

<לימור טירנגל:>
אני רוצה להציע פתרון נוסף. הרי אנחנו מטפלים בלא מעט תאונות מהסוג הזה בין אם זה גנבת רכב או נזק טוטאלי זה היינו אך. הרבה פעמים אין לנו תקשורת ישירה מול המוסד לביטוח לאומי כדי לעזור ללקוח. אנחנו לא פעם בעצמנו הולכים עם הנכה למוסד לביטוח לאומי כדי לעזור לו, כדי לתת לו את הפתרונות. הכול צריך בפקסים ואני לא יכולה אישור שהפקס התקבל. הייתי רוצה - - -

<לימור לוריא:>
א', יש לכם מייל - - -

<לימור טירנגל:>
רגע. יש לי לשכת ניידות אחת בבאר שבע, אני חייבת לציין אותה לשבח, יש שם בחור בשם מישל, אין דברים כאלה. כשביקשתי ממנו: 'תן לי כתובת מייל של מישהו שאוכל לעזור ללקוח', הוא לא צריך להגיע לביטוח לאומי, אין לו איך להגיע לביטוח הלאומי - - -

<לימור לוריא:>
הוא לא צריך להגיע לביטוח הלאומי. קודם כל - - -

<א.ט.:>
זה לא דבר נכון. בכל המקרים שאני צריך להגיע לביטוח הלאומי, הטלפון החיצוני הזה זה דבר - - - 

<היו"ר ישראל אייכלר:>
רבותיי, אנחנו מתפזרים. אני רוצה להתמקד. נו, מה הפתרון שאת מציעה למקרה הזה?

<לימור טירנגל:>
שיתנו לנו כתובות מייל של יחידות הניידות - - -

<לימור לוריא:>
אנחנו נעביר לכם עוד היום כתובת.

<היו"ר ישראל אייכלר:>
זהו, את מעבירה להם כתובת המייל. אתם בכתובת המייל הזאת מעבירים את כל התשובות?

<א.ט.:>
מהמייל הזה אני אקבל רכב?

<היו"ר ישראל אייכלר:>
רק שנייה, רק שנייה. מהמייל הזה יש לכם את התשובות להעביר - - -

<לימור לוריא:>
בוודאי.

<היו"ר ישראל אייכלר:>
כולל השמאות, יש? יש, אז עוד היום - - -

<קריאה:>
יש פה קצר בתקשורת. 

<היו"ר ישראל אייכלר:>
הגברת לימור, "אורגל", את מקבלת היום את המייל ואת במייל נגדי מסירה את השעבוד.

<לימור לוריא:>
אנחנו מחר, אני מקווה בעזרת ה', נעשה שיחת וועידה ונוודא שכל הפינות סגורות. בטוח כי יעלה עוד משהו- - -

<היו"ר ישראל אייכלר:>
אני עכשיו פתרתי לך את הבעיה, כי עכשיו כמו ש"אורגל" כותבים שאחרי הסרת השעבוד לוקח לי עוד שלושה חודשים עד רכישת הרכב.

<א.ט.:>
לא. לא. הם אמרו שברגע - - -

<א.ט.:>
לא, המציאות. הרכישה זה עניין אחר. גם הביטוח הלאומי, גם הסוכנות ומה אני אעשה.

<היו"ר ישראל אייכלר:>
אני רוצה פתרונות.

הגברת פרמינגר מארגון נפגעי פעולות איבה, תציעי משהו מעשי.

<רות פרמינגר:>
אני רוצה להציע שני דברים מעשיים ולבדוק את ההיתכנות שלהם. 

ראשית, בנושא של ההמחאה שאתם נותנים לביטוח לאומי. אני חושבת שעד שיתבררו כל התיקונים לחוק, האם יש מניעה שביטוח לאומי בצורה כלשהי ימחה את הצ'ק לבנאדם? אחת. ימחה את הצ'ק כולו. זה אחת - - -
<היו"ר ישראל אייכלר:>
אפשר לעשות את זה?

<רות פרמינגר:>
רגע, - - -

<היו"ר ישראל אייכלר:>
אני שואל אותך אם חוקית אפשר. 

<רות פרמינגר:>
חוקית, למה לא? היועץ המשפטי - - -

<היו"ר ישראל אייכלר:>
אתם יכולים לעשות את זה חוקית?

<לימור לוריא:>
אני אבדוק.

<היו"ר ישראל אייכלר:>
תבדקו את זה.

<רות פרמינגר:>
אחת. שתיים, מה רציתי להגיד דבר שני - - -

<היו"ר ישראל אייכלר:>
זה טבעי, בדיון כזה אף אחד לא יכול להיות מרוכז. אמרת רעיון טוב, אנחנו - - -

<רות פרמינגר:>
דבר שני, זה הנושא של שעבוד. תראו, אם לא יעמידו לרשותכם עורך דין שיעזור לכם בהסרת השעבוד, זה יהיה מאוד מסובך - - -

<קריאה:>
לא. לא. את טועה. 

<היו"ר ישראל אייכלר:>
אני רוצה לקחת את המקרה הזה כפתרון לכל הנכים בתחום הזה. יש לנו פה לקונה, אנחנו נפתור את זה. 

<קריאה:>
שהכול יהיה במיילים.

<היו"ר ישראל אייכלר:>
בדיוק. עכשיו יעבור מייל ומייל חזרה. אני שואל אתכם, כמה זמן אתם מאשרים רכב חדש אחרי שהם - - -

<לימור לוריא:>
מספר ימים.

<היו"ר ישראל אייכלר:>
תוך מספר ימים.

<לימור לוריא:>
כן. אני רק רוצה - - - 

<א.ט.:>
לא. כי אבזור ועוד דברים לוקח זמן ואני עוד חודשיים-שלושה אני בלי רכב.

<היו"ר ישראל אייכלר:>
אחרי שהביטוח הלאומי אישר?

<א.ט.:>
כן. אני לא נכנס לחנות. זה אבזור רכב, אני לא נכנס לחנות ומוציא.

<היו"ר ישראל אייכלר:>
טוב, קודם כל בו נפתור את זה ואחר כך נדבר הלאה. 

<א.ט.:>
נניח שאני מקבל מחר אישור, מהאישור הזה עוד שלושה חודשים הבן שלי יושב בבית.

<לימור לוריא:>
לא. הנכה מוסע, זה לא לוקח שלושה חודשים.

<א.ט.:>
עכשיו אף אחד לא אשם, אבל הבן שלי בבית שלושה חודשים. זו המציאות, אני מדבר על המציאות. אני רוצה להגיד גם כן - --

<היו"ר ישראל אייכלר:>
אני רוצה לשאול עוד שאלה. ברגע שאשרתם רכב, הוא לא רכש, הוא יכול כבר לקבל את הקצבה של הניידות.

<א.ט.:>
לא, רק אם יש רכב כבר.

<היו"ר ישראל אייכלר:>
את זה אנחנו נתקן, את שני הסעיפים. תעבירי אלינו את שתי ההצעות, אם לא קשה לך.

<א.ט.:>
רכישת הרכב, זה לא תלוי רק בי. את חלק מהכסף אני לוקח מהביטוח וחלק מהביטוח הלאומי. אני רכשתי לפני שנה רכב, אני יודע מה זה. אני צריך להעביר שלבים ועד שאני מעביר, והם צריכים להעביר ועד שהם מעבירים לוקח זמן לשלם, אחר כך האבזור – זה עוד חודשיים מינימום שלושה שלי אין רכב. אני אשאר בלי רכב ואף אחד לא יהיה, ונשארים כרגע עוד שלושה חודשים בלי - - -

<היו"ר ישראל אייכלר:>
מנהלת אגף נכות תעביר לי בעזרת ה' שתיים-שלוש הצעות. א', הצעה לשינוי שאת רוצה בהסכם השעבוד - - -

<לימור לוריא:>
אחת, לבטל את השעבוד. שתיים, לאפשר תשלום הקצבה עד, וכל עוד נותנים לו את הרכב החלופי. אני חושבת שכדאי, אני מסכימה עם אדוני היושב ראש, כל עוד למשפחה אין רכב ולחברת הביטוח יש כבר - - -
<היו"ר ישראל אייכלר:>
בסדר, את החלק שלך לפחות, לגבי המשך הקצבה גם תכתבי לי הצעה. שלושת הדברים האלה אני רוצה כי היא מקצועית. אם אני אתחיל לנסח את זה אני לא ידע. אם יש לי ניסוח מקצועי מהביטוח הלאומי אני הולך למנכ"ל ומבקש הלאה.

עכשיו לגבי חברות הביטוח, מה אתם תורמים לעניין שיהיה ברור שאם נותנים למישהו רכב חלופי - - -

<יואב ענתבי:>
כשיש תאונה הרבה פעמים חברות הביטוח בתאונה מציעות רק שיתקנו את הרכב, להקצות רכב חלופי - - -

<היו"ר ישראל אייכלר:>
בדיוק. זה מה שאני רוצה- - -

<יואב ענתבי:>
באובדן גמור, כשיש אובדן גמור כשהרכב לא יעבוד, חברות הביטוח משלמות את תגמולי הביטוח במלואם. ברגע שהם שילמו את זה, בעצם מיצו את הפוליסה. חברות הביטוח הן גופים מסחריים - - -

<היו"ר ישראל אייכלר:>
אבל עד שהן שילמו, בגלל עיכובים כלשהם - - -

<יואב ענתבי:>
אם חברת ביטוח רוצה להציע איזה כיסוי, לא להציע, 30להציע, 60 יום, 90 יום - - -

<היו"ר ישראל אייכלר:>
לא, עד לתשלום. אני רוצה עד לתשלום.

<יואב ענתבי:>
אבל זה כל חברה, זה עניין מסחרי של כל חברה - - -

<היו"ר ישראל אייכלר:>
כן, כן, אבל אני רוצה כשמוכרים לבנאדם, בוא אני אציע לך משהו. כשמוכרים לבנאדם פוליסה של רכב חלופי, אני רוצה שיהיה כתוב שם שעד שהוא מקבל את התשלום מחברת הביטוח - - - 
<קריאה:>
אגב, יש חוק חדש - - -

<לימור טירנגל:>
בהנחה שהוא משלם על זה כסף.

<א.ט.:>
יש הוראה חדשה, זה מה שהוא אמר לי, יש הוראה ממשרד האוצר, אני רוצה שגם יגידו את זה, שאסור למכור ככה פוליסה, כדי שכל נכה שרכש את הפוליסה של "דרך הלב" בטוח שהוא מכוסה. 

<לימור טירנגל:>
זאת לא חברה, זאת לא חברת ביטוח- - -

<א.ט.:>
זה לא משנה. אתם אומרים שהם מכוסים. אני חשבתי שאני מכוסה ולא מכוסים. צריך להגיד את זה. הנה, הוא אמר לי שצריך להגיד שזה לא מכוסה. בתחילת הדיון אני אמרתי שאני לא רוצה להיכנס לדברים האלו כי אני צריך פתרון לרכב. מזה לא יצא לי רכב, אני אמשיך עוד שלושה חודשים להיות בלי רכב. צריך למצוא פתרון לילד או רכב חלופי. הנכה צריך בשבילו רכב - - -

<לימור טירנגל:>
שיממנו לך אולי מוניות. שביטוח לאומי יממן לך מוניות.

<א.ט.:>
אבל שלושה חודשים זה גם בלי. 

<לימור טירנגל:>
אין לי רכב לתת לך. 

<היו"ר ישראל אייכלר:>
יש לביטוח לאומי אפשרות לממן מונית?

<לימור טירנגל:>
בוודאי, שיממנו מונית.

<לימור לוריא:>
בעצם את מה שממנים זה רק קצבה אחת, קצבה של 2,400, אבל זה לא מספיק. 

<שלומית אבינח:>
אתה צריך לכל דבר מונית.

<א.ט.:>
כן, אבל מה אני אעשה. אם יעשו את כל התיקונים שידברו פה, זה יתקצר לארבעה חודשים, שלושה חודשים. מה אנחנו עושים בשלושה החודשים האלה, מה נעשה אז?

<היו"ר ישראל אייכלר:>
תשובה. מה התשובה?
<א.ט.:>
עכשיו הוא עוד קטנצ'יק, אני שם אותו בסל קל.

<היו"ר ישראל אייכלר:>
מה התשובה?

<לימור לוריא:>
אני חושבת שפתרון הוא להאריך את התקופה של הרכב החלופי שנותנים לו. אני רק רוצה לסבר את האוזן, שאם תסתכלו, א', אני מציעה שתבדקו עם "שלמה סיקס" אם יש לו רכב - - -

<קריאה:>
לא רכב עם מעלון. 

<קריאה:>
יש ל"דרך הלב".

<לימור טירנגל:>
רק שישה רכבים. את מדברת פה על 25 אלף נכים במדינת ישראל. אין קשר. 

<לימור לוריא:>
בואו נתסכל רגע לנתונים. זה לא רק טוטלוס. בשנת 2014 ו-2015, מתוך 62 תאונות, 25 הם כלי רכב פרטיים, הם מחוץ למשחק. או.קיי. כלי רכב פרטי - - -

<היו"ר ישראל אייכלר:>
אז על כמה מדובר?

<לימור לוריא:>
נשארנו עם 37 רכבים עם אבזרים מיוחדים שמתפזרים על פני שנתיים.

<היו"ר ישראל אייכלר:>
זה בערך 15 רכבים בשנה. 

<לימור טירנגל:>
אבל יש גם נזק חלקי. 

<א.ט.:>
הנתון הזה השתנה כי השתנתה ההחלטה לגבי הטוטלוס, זה יהיה הרבה יותר. הרכב שלי, קבעו לו ככה טוטולוס ועכשיו תראו עוד יותר נכים עם זה.

<לימור לוריא:>
לא. לא השתנה שום דבר.

<היו"ר ישראל אייכלר:>
אני שואל שאלה לחברת הביטוח "אורגל" ו"מנורה". אם באמת הביטוח הלאומי מתגייס פה לפתור את הבעיה ומשרד האוצר, האם אתם מוכנים להוסיף לפחות עוד חודש עד שנוכל - - -

<לימור טירנגל:>
בוא נתחיל בזה שחברת ביטוח בין אם זה "מנורה", "מגדל", "פניקס" ואת מי שאתם רוצים, בכל מדינת ישראל אין לה דבר כזה רכב חלופי לנכה. אין דבר כזה במדינת ישראל. רגע, שנייה, אני רוצה שתבין את הסוגיה. לא כל נכי מדינת ישראל מבטוחים ב"אורגל" - - -

<א.ט.:>
אבל לא כלום משלמים 15 אלף שקל.

<היו"ר ישראל אייכלר:>
אבל ב"אורגל" נפל עכשיו מקרה - - -

<לימור טירנגל:>
"אורגל" היא סוכנות ביטוח.

<היו"ר ישראל אייכלר:>
של מי הסוכנות, של "מנורה"?

<א.ט.:>
רוב הנכים הם של "אורגל". 

<היו"ר ישראל אייכלר:>
אצל "אורגל"?

<קריאה:>
הם היחידים שמוכנים לבטח נכים עם אבזרים. 

<היו"ר ישראל אייכלר:>
אני מציע עכשיו, לא במסגרת החוק, לא במסגרת החובה, - - -

<לימור טירנגל:>
תראה, אתה מבקש משהו שהוא מלפנים משורת הדין, זה כבר סוגיה אחרת. שנייה, שנייה. - - -

<היו"ר ישראל אייכלר:>
הרבה פעמים בוועדה אני עושה גם עם חברות הביטוח וגם עם בנקים, במקרים ספציפיים שעולים בפנינו, מקרים אנושים כאלה כמו הילד הזה, שאפילו מבחינה פרסומית כדאי לחברה להגיד: 'אני נותן עוד חודש עד שזה יוסדר - - -

<אבנר עורקבי:>
אדוני היושב ראש לא מבין שמי שאשם פה בתאונה זה לא הוא וחברת הביטוח יכולה - - -

<היו"ר ישראל אייכלר:>
זה שהיושב ראש לא מבין, זה כבר מהפעם הקודמת שאמרת את זה בדיון הזה, באמת עורקבי - - -

<אבנר עורקבי:>
פה אין הבנה שהאדם שחייב, מי שאשם בתאונה הזאת זה הרכב הפוגע והרכב הפוגע צריך לשאת בהוצאות, חברת הביטוח יכולה לקחת הכסף ממנו - - -

<היו"ר ישראל אייכלר:>
אתם יכולים לעשות משהו פה?

<לימור טירנגל:>
חשוב לציין, את זה תאשר לי אתה, אי אפשר לתבוע חברת ביטוח על השכרת רכב, לא משלמים את זה. אני אומרת לכם - - -

<היו"ר ישראל אייכלר:>
אתם יכולים - - -

<לימור טירנגל:>
בבית משפט אולי זה יצליח.

<היו"ר ישראל אייכלר:>
לא בבית משפט. בבית משפט אתם רבותיי, אני בטוח שבחברות הביטוח יש מספיק סעיפים, מספיק עורכי דין שבבית משפט אתם יוצאים מנצחים. 

אני מבקש כאן בבית המשפט של הציבור, האם אתם יכולים להגיד: 'יש פה מקרה שנפלנו לתוך', אף אחד לא מתוך רצון רע אלא מתוך רצון טוב, 'נקלענו פה לתוך איזו בירוקרטיה'. אתם אומרים ככה: 'במקרה הזה, עד שאנחנו נסדר את הדבר בינינו ובין הביטוח הלאומי', אתם נותנים עוד חודש-חודשיים עד שאותה "דרך הלב" - - -

<לימור טירנגל:>
בוא נאמר שכמחווה של רצון טוב, כי זה לקוח יקר שלנו אנחנו יכולים לשאת את זה. זה לא "דרך הלב", זה "אורגל" מוכנה לשאת ב-30 יום. 30 יום זה המקסימום - - -

<היו"ר ישראל אייכלר:>
בסדר, אבל תזרזו. אנחנו נזרז את זה שתוך 30 יום - - -

<לימור טירנגל:>
אין לי דרך אחרת. אתה יודע, "אורגל" מוציאה את זה מכיסה. אתה יודע, היית צריך מונית, הסענו אותך במונית.

<א.ט.:>
שילמתי על המונית הזאת - - -

<לימור טירנגל:>
לא. לא, לא שילמת. 300 שקלים - - -

<היו"ר ישראל אייכלר:>
אנחנו רושמים את ההודעה שלכם. 

רבותיי, אנחנו הולכים להתגייס לפתור את הבעיה לכולם כי לא יתכן מצב שאנשים רוכשים ביטוח וזה רק 30 יום.

במקרה הספציפי הזה, אנחנו רושמים את הרצון - - -

<לימור טירנגל:>
זה לא ביטוח.

<היו"ר ישראל אייכלר:>
זה לא ביטוח. אני לא חושד באיגוד חברות הביטוח שהוא ייתן איזו נדיבות לב. רק לקחת מהאנשים כסף, אתם מקבלים שנים רבות., עכשיו אני מדבר איתך כאיגוד חברות הביטוח. שנים רבות אתם מקבלים ממיליוני אזרחים כסף שלא עושים תאונות כדי שביום עברה, ביום זעקה אתם תהיו לצדו ואתם לא עומדים לצדו, את זה אני רושם פה. 

<יואב ענתבי:>
אגב, עוד פעם, אם התביעה הזאת מגיעה לפתחי אני מוכן לבדוק מול חברת הביטוח אם היא מוכנה לעשות - - -

<היו"ר ישראל אייכלר:>
הרגע אמרת משהו אחר.

<רות פרמינגר:>
זאת נורמה, זאת נורמה של התנהגות נורמטיבית.

<קריאה:>
 הרי הם לוקחים לנו את ה-800 שקל. 

<יואב ענתבי:>
זה לא היה מחברת הביטוח, זה כיסוי כמו שהם ציינו, מספק חיצוני - - -

<היו"ר ישראל אייכלר:>
אז ציינת את זה לשבחם?

<יואב ענתבי:>
לא. אמרתי כעובדה, אבל אמרתי שאם זה יגיע - - -

<היו"ר ישראל אייכלר:>
ואתם גם מוכנים?

<יואב ענתבי:>
לא. אני לא יכול לדבר בשם "מנורה", אני מוכן לקבל את העניין ולפנות ל"מנורה" ולשאול אותם אם יש איזה משהו שהם יכולים.

<היו"ר ישראל אייכלר:>
אתה מוכן להצטרף לבקשתנו?

<יואב ענתבי:>
אני מוכן לפנות ל"מנורה" - - -

<היו"ר ישראל אייכלר:>
ולהצטרף לבקשה שהם כן יממנו? עד רבה, זה מה שאני רוצה. מבחינה משפטית אני יודע שאתם צודקים. 

<יואב ענתבי:>
זה מה שאני אומר.

<היו"ר ישראל אייכלר:>
אין לי שום ספק - - -
<קריאה:>
אבל הם גובים מאיתנו כבוד הרב.

<היו"ר ישראל אייכלר:>
אני יודע. אני מסכם את הדיון כך.

<רות פרמינגר:>
שני משפטים קטנים. אחד, המוסד לביטוח לאומי שנים מתנגד להקים וועדת ל' לפנים משורת הדין. אני חושבת שטוב תעשה הוועדה אם תקרא עוד פעם לביטוח הלאומי להקים וועדת ל'. במשרד הביטוח יש את וועדת ל'. הם לא רוצים להקים את זה, אני חושבת שמאוד נכון שתהייה וועדת ל' לפנים משורת הדין. אחת. אני חושבת שחברות הביטוח היו יכולות, אם היה להם רצון טוב, לבוא לקראת האנשים הללו. ובאופן סיסטמתי הן מוצאות כל דרך לא למצוא פתרונות.

<היו"ר ישראל אייכלר:>
אני מסכם את הישיבה.

אנחנו נפנה למנכ"ל המוסד לביטוח לאומי להסיר את שעבוד הרכבים מרכבי נכים. כמו כן לאשר קצבת ניידות מלאה בתקופה עד לרכישת הרכב החדש במקרה של תאונה - - -

<קריאה:>
גם חבלה.
<היו"ר ישראל אייכלר:>
מחברות הביטוח אנחנו מבקשים לזרז טיפול ברכבי נכים, גם בשמאות וגם בביצוע.

אנחנו רוצים שחברות הביטוח כשהן מוכרות לנכה רכב חילופי שזה לא יהיה לחודש. בהתחלה כשמוכרים את הפוליסה יקבעו או לתקופה ממושכת יותר או עד שהוא מקבל את הרכב האחר.

רשמנו את הודעת "אורגל" שמתוך רצון להוסיף 30 ימים נוספים לילד הנכה.

אנחנו נפנה לשר התחבורה לזרז את עבודת השמאות. יש הרבה אנשים סובלים, לא רק נכים - - -

<א.ט.:>
על תו נכה לא דיברנו. 

<שלומית אבינח:>
תו נכה יישאר לדיון הבא. 

<היו"ר ישראל אייכלר:>
אנחנו נקיים ישיבת מעקב כי אנחנו רוצים לבשר לציבור. 

<קריאה:>
הוא נותן עוד 30 יום מחברת "מנורה"?
<היו"ר ישראל אייכלר:>
בפתיחת מושב הקיץ אנחנו נקיים ישיבת מעקב לראות האם התקדמו משהו בהסדרים שאנחנו רוצים לעשות עם הביטוח הלאומי על כל הבעיות הבירוקרטיות לנכים, לכל הנכים.

<לימור לוריא:>
רק רציתי להגיד ששביל להתייעל שאנחנו צריכים את תיקוני ההסכם.

<היו"ר ישראל אייכלר:>
על זה אנחנו נתחיל לעבוד מעכשיו עם שר הרווחה ועם שר האוצר.

תודה רבה. 

<הישיבה ננעלה בשעה 15:05.>

